# Laadimistoiming

- Järgige võrgupinget! Võrgupinge peab vastama tööriista andmesildil märgitud pingele.

Veenduge, et kõik laadimispesad (1) ja aku kontaktid on suuremast mustusest vabad. Veenduge, et kõik akud on täielikult sisestatud.

Laadimistoiming algab kohe, kui võrgupistik on ühendatud ja aku on sisse asetatud. Kui laadimistoiming käivitatakse mitmel akul korraga, laetakse neid järgemööda pealetrükitud noolte (2) suunas (vastupäeva).

Akusid laetakse järgemööda 2 laadimistsüklis.

- Esimeses laadimistsüklis laetakse kõik sisseasetatud akud laetuse tasemeni kuni u 80% mahtuvusest.
- Teises laadimistsüklis laetakse akusid lisaks tasemest u 80% kuni aku täislaadmiseni. Teine laadimistsükkel käivitub, kui kõik sisseasetatud akud on laetud tasemeni u 80%.

Kui mõne aku laetuse tase ületab u 80%, jäetakse see esimeses laadimistsüklis vahele ja laetakse teises laadimistsüklis kuni täislaetuse tasemeni. Kui teise laadimistsükli kestel asetatakse sisse uus aku laetuse tasemega alla 80%, laetakse seda kohe. Kui see aku on laetud tasemeni u 80%, määratletakse laadimisjärjekord uuesti. Järgmine aku, mida laetakse teises laadimistsüklis, määratakse laadimisseadmel olevate noolte (2) järjekorras (vastupäeva).

Laadimistoiming on võimalik ainult siis, kui aku temperatuur on lubatud laadimistemperatuuripiirkonnas (0–45 °C).

Intelligentne laadimisprotseduur tuvastab automaatselt aku laadimisoleku ja laeb akut aku temperatuurile ja pingele vastava optimaalse laadimisvooluga.

Oluliselt lühenenud kasutusaeg pärast laadimist näitab, et aku on muutunud kasutuskõlbmatuks ja tuleb välja vahetada.

Pideva või mitme üksteisele järgneva laadimistsükli puhul võib laadimisseade soojeneda. See ei ole problemaatiline ega viita laadimisseadme tehnilisele defektile.

Laadimisajad
Prio-nupp (Priority Start)