# Polnjenje

- Upoštevajte omrežno napetost! Napetost električnega vira mora ustrezati podatkom, ki so navedeni na tipski ploščici polnilne naprave.

Poskrbite, da v polnilnih režah (1) in na akumulatorskih kontaktih ni tujkov. Poskrbite, da so vse akumulatorske baterije povsem vstavljene.

Polnjenje se začne, takoj ko je omrežni vtič vstavljen, akumulatorska baterija pa nameščena. Če se polnjenje prične z več akumulatorskimi baterijami hkrati, se bodo polnile v smeri odtisnjenih puščic (2) (v nasprotni smeri urinega kazalca).

Akumulatorske baterije se polnijo zaporedno v 2 polnilnih ciklih.

- V prvem polnilnem ciklu se vse vstavljene akumulatorske baterije napolnijo do pribl. 80 % kapacitete.
- V drugem polnilnem ciklu se napolnijo s pribl. 80 % do konca. Drugi polnilni cikel se prične, ko so vse vstavljene akumulatorske baterije napolnjene do pribl. 80 %.

Če je stanje napolnjenosti akumulatorske baterije nad pribl. 80 %, se v prvem polnilnem ciklu preskoči in se začne polniti v drugem polnilnem ciklu, dokler ni povsem napolnjena. Če med drugim polnilnim ciklom vstavite novo akumulatorsko baterijo s stopnjo napolnjenosti pod pribl. 80 %, se akumulatorska baterija začne takoj polniti. Ko bo ta akumulatorska baterija napolnjena na pribl. 80 %, bo zaporedje polnjenja določeno znova. Akumulatorske baterije se v drugem polnilnem ciklu polnijo v zaporedju, označenim s puščicami (2) na polnilniku (v nasprotni smeri urinega kazalca).

Postopek polnjenja je možen samo, ko je temperatura akumulatorske baterije med polnjenjem v dovoljenem območju (0–45 °C).

Pametni postopek polnjenja omogoča samodejno zaznavanje napolnjenosti akumulatorske baterije. Akumulatorska baterija se glede na temperaturo in napetost vedno polni z optimalnim polnilnim tokom.

Bistveno krajši čas delovanja po polnjenju pomeni, da je akumulatorska baterija izrabljena in da jo je treba zamenjati.

Pri neprekinjenih oziroma zaporednih ciklih polnjenja brez vmesne prekinitve se lahko polnilnik segreje. To ne predstavlja težave in ne pomeni, da ima polnilnik tehnično okvaro.

Čas polnjenja
Prednostna tipka (Priority Start)