# Įkrovimo procesas

- Atkreipkite dėmesį į elektros tinklo įtampą! Maitinimo šaltinio įtampa turi sutapti su kroviklio firminėje lentelėje nurodytais duomenimis.

Įsitikinkite, kad kroviklių lizduose (1) ir akumuliatorių kontaktuose nėra didelių nešvarumų. Įsitikinkite, kad visi akumuliatoriai yra visiškai įstatyti.

Įkrovimo procesas prasideda, kai tik įstatomas kištukas ir akumuliatorius. Jei įkrovimo procesas vienu metu įjungiamas su keliais akumuliatoriais, tai jie įkraunami vienas po kito įspaustų rodyklių kryptimi (2) (prieš laikrodžio rodyklę).

Akumuliatoriai įkraunami 2 vienas po kito einančiais įkrovimo ciklais.

- Pirmojo ciklo metu visi įstatyti akumuliatoriai įkraunami maždaug iki 80 % įkrovos.
- Antrojo įkrovimo ciklo metu įkraunama maždaug nuo 80 % iki visiškos akumuliatoriaus įkrovos. Antrasis įkrovimo ciklas prasideda, kai visi įstatyti akumuliatoriai būna įkrauti maždaug iki 80 %.

Jei akumuliatoriaus įkrova yra daugiau kaip 80 %, jis pirmąjį įkrovimo ciklą peršoka ir yra įkraunamas antrajame cikle, kol pasiekia visišką įkrovą. Jei antrojo įkrovimo ciklo metu įstatomas naujas akumuliatorius, kurio įkrova mažesnė kaip 80 %, jis iškart pradedamas įkrauti. Kai šis akumuliatorius įkraunamas maždaug iki 80 %, įkrovimo seka nustatoma iš naujo. Kitas akumuliatorius, kuris įkraunamas antrajame įkrovimo cikle, įkraunamas pagal sekos rodyklę (2), esančią ant kroviklio (prieš laikrodžio rodyklę).

Įkrovimo procesas gali vykti tik tada, kai akumuliatoriaus temperatūra yra leidžiamosios krovimo temperatūros intervale (0–45 °C).

Išmanioji įkrovimo technologija automatiškai atpažįsta akumuliatoriaus įkrovos būklę ir, priklausomai nuo akumuliatoriaus temperatūros ir įtampos, įkrauna optimalia įkrovimo srove.

Pastebimas įkrauto akumuliatoriaus veikimo laiko sutrumpėjimas rodo, kad akumuliatorius susidėvėjo ir jį reikia pakeisti.

Nuolat veikdamas arba be pertraukos vieną po kito kraudamas kelis akumuliatorius, kroviklis gali įkaisti. Tai yra normalu ir nereiškia kroviklio techninio gedimo.

Įkrovimo laikas
„Prio“ mygtukas (Priority Start)