# Procesul de încărcare

- Atenţie la tensiunea de la reţea! Tensiu‌nea sursei de curent trebuie să coincidă cu datele de pe plăcuţa indicatoare a tipului încărcătorului.

Asigură-te că niciunul dintre compartimentele de încărcare (1) şi contactele acumulatorului nu prezintă depuneri grosiere de murdărie. Asigură-te că toţi acumulatorii sunt introduşi complet.

Procesul de încărcare începe imediat ce este introdusă fişa de reţea şi este introdus un acumulator. Dacă procesul de încărcare este început simultan cu mai mulţi acumulatori, aceştia sunt încărcaţi succesiv în direcţia săgeţilor tipărite (2) (în sens antiorar).

Acumulatorii sunt încărcaţi succesiv în 2 cicluri de încărcare.

- În primul ciclu de încărcare, încărcarea tuturor acumulatorilor utilizaţi se realizează până la aproximativ 80% din capacitate.
- În al doilea ciclu de încărcare, încărcarea se realizează de la aproximativ 80% până când acumulatorul este încărcat complet. Al doilea ciclu de încărcare începe atunci când toţi acumulatorii utilizaţi sunt încărcaţi până la aproximativ 80%.

Dacă nivelul de încărcare acumulatorului este de peste aproximativ 80%, în primul ciclu de încărcare acesta va fi omis şi va fi încărcat în cel de-al doilea ciclu de încărcare până când este încărcat complet. Dacă în timpul celui de-al doilea ciclu de încărcare este utilizat un acumulator nou cu un nivel de încărcare de sub aproximativ 80%, acesta va fi încărcat imediat. După ce acest acumulator este încărcat până la aproximativ 80%, succesiunea încărcării este redefinită. Următorul acumulator, care este încărcat în cel de-al doilea ciclu de încărcare, urmează ordinea săgeţilor (2) de pe încărcător (în sens antiorar).

Procesul de încărcare este posibil numai dacă temperatura acumulatorului se încadrează în intervalul admis al temperaturilor de încărcare (0–45 °C).

Datorită procesului de încărcare inteligentă, starea de încărcare a acumulatorului este sesizată automat, iar acumulatorul este încărcat întotdeauna cu un curent de încărcare optim, în funcţie de temperatura şi tensiunea sa.

Un timp de funcţionare considerabil diminuat după încărcare indică faptul că acumulatorul s‑a uzat şi trebuie înlocuit.

În caz de încărcare continuă, respectiv în cazul unor cicluri de încărcare care se succed fără întrerupere, încărcătorul se poate încălzi. Totuşi, acest lucru nu presupune deteriorarea dispozitivului şi nu reprezintă o defecţiune tehnică a încărcătorului.

Duratele de încărcare
Tasta Prio (Priority Start)