# Prednostna tipka (Priority Start)

Na vsaki polnilni reži (1) je prednostna tipka (5) za takojšen začetek polnjenja v izbrani polnilni reži.

- Po enkratnem pritisku prednostne tipke (5) bo akumulatorska baterija v izbrani polnilni reži obravnavana prednostno, dokler se ne napolni do pribl. 80 % (prvi polnilni cikel). Ob začetku polnjenja kratko zasvetijo prve 4 LED-diode na prikazu stanja napolnjenosti (4). Ko je akumulatorska baterija napolnjena do pribl. 80 %, se v smeri puščice (2) začne polniti naslednja akumulatorska baterija (v nasprotni smeri urnega kazalca).
- Z dvakratnim pritiskom prednostne tipke (5) se akumulatorska baterija v izbrani polnilni reži prednostno povsem napolni. Ob začetku polnjenja kratko zasveti vseh 5 LED-diod na prikazu stanja napolnjenosti (4). Po zaključku polnjenja te akumulatorske baterije se prične polnjenje drugih akumulatorskih baterij do pribl. 80 %.

Ko je prednostno polnjenje akumulatorske baterije v celoti zaključeno, sistem preide na akumulatorsko baterijo v naslednji polnilni reži. Polnjenje poteka v zaporedju, označenem s puščicami (2), odtisnjenimi na polnilniku (v nasprotni smeri urnega kazalca).