# Lataus

- Huomioi verkkojännite! Virtalähteen jännitteen tulee vastata laitteen tyyppikilvessä olevia tietoja.

Varmista, ettei latausaukoissa (1) eikä akun koskettimissa ole karkeaa likaa. Varmista, että akut on asetettu kunnolla paikoilleen.

Lataus alkaa heti kun olet kytkenyt pistotulpan pistorasiaan ja asettanut akun laitteeseen. Jos lataus käynnistetään samanaikaisesti useamman akun kanssa, ne ladataan peräkkäin laitteeseen merkittyjen nuolten (2) suuntaan (vastapäivään).

Akut ladataan peräkkäin kahdessa latausjaksossa.

- Ensimmäinen latausjakso lataa kaikki laitteeseen asetetut akut n. 80 % täyttöasteeseen.
- Toinen latausjakso lataa n. 80 % täyttöasteeseen ladatut akut täyteen. Toinen latausjakso alkaa, kun kaikki laitteeseen asetetut akut on ladattu n. 80 % täyttöasteeseen.

Jos akun lataustila on yli 80 %, ensimmäinen latausjakso ohitetaan ja akku ladataan toisella latausjaksolla täyteen. Jos toisen latausjakson aikana laitteeseen asetetaan uusi akku, jonka lataustila on alle 80 %, sen lataus alkaa välittömästi. Kun tämä akku on ladattu n. 80 % täyttöasteeseen, latausjärjestys määritetään uudelleen. Seuraava akku, joka ladataan toisella latausjaksolla, määräytyy latauslaitteen nuolten (2) järjestyksen mukaan (vastapäivään)..

Lataus on mahdollista vain kun akun lämpötila on sallitulla latauslämpötila-alueella (0–45 °C).

Älykäs lataustoiminto tunnistaa automaattisesti akun lataustilan ja lataa optimaalisella latausvirralla akun lämpötilan ja jännitteen mukaan.

Huomattavasti lyhentynyt käyntiaika latauksen jälkeen osoittaa, että akku on elinikänsä lopussa ja täytyy vaihtaa uuteen.

Latauslaite saattaa lämmetä, kun sitä käytetään jatkuvasti tai toistuvasti ilman taukoja. Tämä on kuitenkin vaaratonta ja se ei merkitse latauslaitteen teknistä vikaa.

Latausajat
Prio-painike (Priority Start)