# Lading

- Ta hensyn til nettspenningen! Spenningen til strømkilden må stemme overens med angivelsene på typeskiltet til ladeapparatet.

Kontroller at det ikke finnes grovt smuss i noen av ladeholderne (1) eller på batterikontaktene. Kontroller at alle batteriene er satt helt inn.

Ladingen begynner så snart nettstøpselet er koblet til og et batteri er satt inn. Hvis ladingen starter med flere batterier samtidig, lades de etter hverandre i retningen som angis av de påtrykte pilene (2) (mot urviseren).

Batteriene lades etter hverandre i to ladesykluser.

- I den første ladesyklusen lades alle batteriene som er satt inn, opp til ca. 80 % av kapasiteten.
- I den andre ladesyklusen lades de opp fra ca. 80 % til batteriet er fulladet. Den andre ladesyklusen starter når alle batteriene som er satt inn, er ladet opp til ca. 80 %.

Hvis batteriet har et ladenivå på over ca. 80 %, hopper laderen over dette batteriet i den første ladesyklusen og lader det opp til fulladet i den andre ladesyklusen. Hvis et nytt batteri med ladenivå på under ca. 80 % settes inn under den andre ladesyklusen, lades det umiddelbart. Etter at dette batteriet er ladet opp til ca. 80 %, blir laderekkefølgen fastsatt på nytt. Det neste batteriet som lades i den andre ladesyklusen følger rekkefølgen til pilene (2) på laderen (mot urviseren).

Lading er bare mulig når temperaturen til batteriet er innenfor det tillatte ladetemperaturområdet (0–45 °C).

Med den intelligente lademetoden registreres batteriets ladenivå automatisk, og ladingen skjer med optimal ladestrøm avhengig av batteritemperatur og -spenning.

En vesentlig kortere driftstid etter oppladingen er et tegn på at batteriet er oppbrukt og må skiftes ut.

Ved kontinuerlige ladesykluser eller flere ladesykluser etter hverandre uten avbrudd kan laderen bli varm. Dette er imidlertid ikke farlig og betyr ikke at det er en teknisk feil på laderen.

Ladetid
Prio-knapp (Priority Start)