# Зареждане на батерията

- Внимавайте за захранващото напрежение! Напрежението на захранващата мрежа трябва да съответства на данните, написани на табелката на зарядното устройство.

Уверете се, че всички отвори за зареждане (1) и акумулаторни контакти са свободни от груба мръсотия. Уверете се, че всички акумулаторни батерии са вкарани докрай.

Процесът на зареждане започва когато щепселът се пъхне и е пъхната акумулаторна батерия. Когато процедурата по зареждане с няколко акумулаторни батерии се стартира едновременно, последователно те се зареждат в посока на стрелките (2) (обратно на часовника).

Акумулаторните батерии се зареждат последователно в 2 цикъла на зареждане.

- В първия цикъл на зареждане зареждането на всички използвани акумулаторни батерии става до ок. 80 % от капацитета.
- При втория цикъл на зареждане зареждането става от ок. 80 % до пълно зареждане на акумулаторната батерия. Вторият цикъл на зареждане стартира когато всички използвани акумулаторни батерии са заредени до ок. 80 %.

Ако акумулаторната батерия има състояние на зареждане от над 80 %, тя ще пропусне първия цикъл на зареждане и ще се зареди на втория до пълно състояние на зареждане. Ако по време на втория цикъл на зареждане се постави нова акумулаторна батерия със състояние на зареждане под 80 %, тя се зарежда веднага. След като тази акумулаторна батерия се зареди до ок. 80 %, последователността на зареждане се дефинира наново. Следващата акумулаторна батерия, която се зарежда във втория цикъл на зареждане, следва поредността на стрелките (2) върху зарядното устройство (обратно на часовника).

Процесът на зареждане е възможен само когато температурата на акумулаторната батерия е в допустимия диапазон на температура на зареждане (0–45 °C).

Благодарение на интелигентността на процеса на зареждане състоянието на акумулаторната батерия се разпознава и тя се зарежда с оптималния ток за текущите си температура и напрежение.

Съществено съкратено време за работа след зареждане показва, че акумулаторната бате‌рия е изхабена и трябва да бъде заменена.

При непрекъснато зареждане, респ. при неколкократно последователно зареждане на акумулаторни батерии без прекъсване зарядното устройство може да се нагрее. Това е нормално и не указва за наличието на технически дефект на зарядното устройство.

Времена на зареждане
Prio бутон (Priority Start)